stanford-oval/wikipedia huggingface dataset:
Richard Benjamin

Richard Benjamin
Richard Benjamin (s. 22. toukokuuta 1938) on yhdysvaltalainen näyttelijä ja elokuvaohjaaja. Hän syntyi New Yorkissa ja on esiintynyt esimerkiksi elokuvissa Hyvästi Columbus (1969), Portnoyn tauti (1972) ja Tappokone (1973). Vuonna 1976 hän voitti parhaan miessivuosan Golden Globen roolista elokuvassa Aurinkoiset pojat (1975).
Benjamin on ollut 26. lokakuuta 1961 alkaen naimisissa näyttelijä Paula Prentissin kanssa. Pari esiintyi yhdessä muun muassa televisiosarjassa He & She 1960-luvulla. Heillä on kaksi yhteistä lasta.
Ohjauksia, joihin Benjamin on varsinkin myöhemmällä urallaan keskittynyt, ovat Vuosi huipulla (1982), Made in America (1993) ja Marci X (2003).
Aiheesta muualla

Kuvia tai muita tiedostoja aiheesta Richard Benjamin Wikimedia Commonsissa
Richard Benjamin Internet Movie Databasessa. (englanniksi)
Saman kieli

| Sama> Tiedot |
| --- | --- |
Alue:   Filippiinit  Malesia
Puhujia:  440 000
Kirjaimisto:  latinalainen, arabialainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet baritokielet
 Ohje 
Sama on ryhmä Filippiinien eteläosassa ja Malesiassa Sabahin osavaltiossa puhuttuja austronesialaisia kieliä. Ryhmään kuuluu neljä kieltä, jotka jakautuvat edelleen omiin murteisiinsa. Saman eri varianttien puhujat ymmärtävät suurimmaksi osaksi toistensa kieltä.
Saman alle luettavat kielet ovat eteläsama, keskisama, balangingi ja pangutaraninsama.
Samaa puhuu Filippiineillä äidinkielenään 405 000 ihmistä ja Malesiassa 35 000.
Richard Bentley

Richard Bentleyn muotokuva
Richard Bentley (1662–1742) oli englantilainen klassillinen filologi ja kriitikko. Hän toimi Cambridgen yliopistossa vuodesta 1716 teologian professorina. Hänen pääteoksensa on hänen kuuluisa Horatius-julkaisunsa (1711; myöhemmin uusia painoksia). Huomattavia ovat myös hänen Terentius-, Phaedrus- ja Manilius-julkaisunsa (1726, 1739) sekä varsinkin hänen tutkimuksensa Phalariksen väärennetyistä kirjeistä (1797 ja 1799).
Kirjallisuutta

Mähly, Richard Bentley (Leipzig 1868)
Jebb, Richard Bentley (London 1882; saksaksi Berliini 1885).
Rui Machado

| Rui Machado |
| --- | --- |

Henkilötiedot
Syntynyt: 10. huhtikuuta 1984  Faro 
Kansalaisuus:   Portugali
Tennispelaaja
Pituus:  178 cm
Paino:  65 kg
Kätisyys:  oikea
Ammattilaisena:  2002–
Palkintorahat:  900 563 USD
Kaksinpeli
Paras sijoitus:  59. (3.10.2011)
Voitot/tappiot:  29–52
Grand Slam -turnauksissa
Australian avoimet:  1. kierros (2011, 2012)
Ranskan avoimet:  2. kierros (2009)
Wimbledon:  1. kierros (2012)
Yhdysvaltain avoimet:  2. kierros (2008)
Nelinpeli
Voitot/tappiot:  4–18
Aiheesta muualla
ITF
ATP
Rui Machado (s. 10. huhtikuuta 1984 Faro) on portugalilainen tennispelaaja. Parhaimmillaan hän on ollut kaksinpelissä ATP-listan sijalla 59 lokakuussa 2011.
Tennisura

Vuonna 2008 Machado pääsi Yhdysvaltain avoimissa karsintojen kautta pääsarjaan. Pääsarjan ensimmäisellä kierroksella hän voitti Rik de Voestin, mutta hävisi toisella kierrokselle viisieräisen ottelun Fernando Verdascolle luvuin 7–6(5), 6–7(5), 4–6, 7–6(6), 0–6. Seuraavana vuonna hän pääsi Ranskan avoimissa toiselle kierrokselle voitettuaan Kristof Vliegenin viisieräisessä ottelussa. Toisella kierroksella hän hävisi Fernando Gonzálezille. Vuonna 2010 hän saavutti yhden puolivälieräpaikan ATP-kiertueella. Vuonna 2011 Machado saavutti niin ikään yhden puolivälieräpaikan.
Aiheesta muualla

Rui Machado ATP:n sivuilla
Rui Machado ITF:n sivuilla (Arkistoitu – Internet Archive)
Perintö

Perintö, vainajan omaisuus eli jäämistö on omaisuutta, joka saadaan joko lähisukulaisen kuoltua lakimääräisesti perittynä tai testamentin kautta.
Suomessa perinnöstä ja testamentista säädetään vuoden 1965 perintökaaressa (SDK 40/1965, ruots. ärvdabalk), jolla sen tullessa voimaan kumottiin samanniminen vuoden 1734 lain kaari. Henkilön kuoltua tulee kolmen kuukauden kuluessa pitää perunkirjoitus ja tehdä perukirja, josta ilmenee muun muassa vainajan perilliset ja leski, vainajan ja lesken omaisuus ja velat ja mahdollinen testamentti. Perinnön jakamisesta perillisten kesken tehdään perinnönjakokirja sitten, kun perinnönjako tehdään.  20 000 euron suuruisesta ja sitä suuremmasta perinnöstä pitää maksaa perintöveroa.
Perintö-termiä käytetään myös kulttuurisessa, teknologisessa ja uskonnollisessa mielessä. Puhutaan kulttuuriperinnöstä, joka tarkoittaa aiempien sukupolvien kulttuurin siirtymistä uusille sukupolville tradition kautta. Teknologiassa perintö voi liittyä esimerkiksi historiallisiin protokollamäärittelyihin. Verenperinnöksi voidaan kutsua yleistyneitä tapoja, näkemyksiä, uskomuksia tai luonteenominaisuuksia. Samoin Suomen itsenäisyydestä voi käyttää ilmaisua "veteraanien perintö".
Perilliset Suomen lain mukaan

Suomen lain mukainen perimysjärjestys määräytyy sukulaisuuden läheisyyden mukaan luotujen ryhmien, parenteelien, perusteella. Vain elossa olevat voivat periä. Tästä huolimatta ennen perittävän kuolemaa alkunsa saanut lapsi perii, jos hän sittemmin syntyy elävänä.
Jos perittävällä on jälkeläisiä eli rintaperillisiä, nämä saavat perinnön. Jos joku perittävän lapsista on kuollut, mutta hänellä on jälkeläisiä, he tulevat tämän sijaan ja jakavat tämän osuuden.
Jos rintaperillisiä ei ole, mutta perittävä oli kuollessaan naimisissa, perintö jää lesken hallintaan, mutta hänen kuoltuaan ensin kuolleen puolison sukulaisille eli toissijaisille perillisille.
Jos rintaperillisiä ei ole, eikä perittävä ollut naimisissa, ensisijaisesti perinnön saavat perittävän vanhemmat, jos he ovat elossa. Kuolleen vanhemman osuus menee hänen jälkeläisilleen eli perittävän veljille, sisarille tai heidän jälkeläisilleen.
Jos vanhempia, sisaruksia tai heidän jälkeläisiä ei ole, perintö menee perittävän isovanhemmille, tai jos joku heistä on kuollut, hänen lapsilleen eli perittävän sedille, tädeille tai enoille. Näitä kaukaisemmat sukulaiset, esimerkiksi perittävän serkut eivät nykyisen lain mukaan saa perintöä.
Näitä säännöksiä perinnöstä ei sovelleta, jos perittävä on testamentilla määrännyt toisin. Rintaperillisillä on kuitenkin oikeus lakiosaan, jota ei voida testamentilla kumota. Lakiosa on puolet siitä, mikä ilman testamenttia olisi hänen osuutensa. Lakiosaa on vaadittava kuuden kuukauden kuluessa siitä, kun lakiosaan oikeutettu perillinen on saanut siitä tiedon.
Jos perillisiä ei ole eikä perittävä ole tehnyt testamenttia, perintö menee valtiolle valtionperintönä.
Perinnönjako

Perinnönjako voidaan suorittaa kahdella tavalla, joko perillisten välisellä sopimuksella, sovintojakona, tai käräjäoikeuden määräämän pesänjakajan toimittamana, toimitusjakona. Perilliset voivat myös sopia, että kuolinpesä jätetään toistaiseksi jakamatta, jolloin he elävät jakamattomassa pesässä. Toimitusjako on kuitenkin suoritettava, jos yksikin perillisistä niin vaatii tai jos heistä jonkun perintöosuus on ulosmitattu. Aiemmin käytössä ollut menettely perinnön jakamiseksi oli arpajako.
Kirjallisuutta

Aarnio, Aulis & Kangas, Urpo: Suomen jäämistöoikeus I: Perintöoikeus.  (6. uudistettu painos)  Helsinki:  Alma Talent, 2016.  ISBN 978-952-14-2554-7.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Perintökaari (Arkistoitu – Internet Archive) valtion säädöstietopankissa Finlexissä
Rui Hachimura

| Rui Hachimura> 八村塁 |
| --- | --- |
 Hachimura vuonna 2018.
Henkilötiedot
Koko nimi:  Rui Hachimura
Syntynyt: 8. helmikuuta 1998 (ikä 26) Toyaman prefektuuri, Japani
Kansalaisuus:   Japani
Koripalloilija
Pelipaikka:  Pieni laitahyökkääjä / Iso laitahyökkääjä
Pituus:  203 cm
Paino:  104 kg
Nyk. joukkue:  Los Angeles Lakers
Sarja:  NBA
NBA-varaus:  9. varaus 2019 (Washington Wizards)
Pelaajaura
Yliopistojoukkueet
2016–2019:  Gonzaga University
Seurajoukkueet
2019–2023 2023–:  Washington Wizards Los Angeles Lakers
Maajoukkueet
:   Japani
Aiheesta muualla
ruihachimura.com
FIBA
Rui Hachimura (jap. 八村塁, Hachimura Rui, s. 8. helmikuuta 1998 Toyaman prefektuuri) on japanilainen koripalloilija, pelipaikaltaan pieni laitahyökkääjä tai iso laitahyökkääjä. Hachimura varattiin NBA:n vuoden 2019 varaustilaisuudessa  maansa historian aikaisimmalla, yhdeksännellä, vuorolla. Hän on Japanin maajoukkuepelaaja.
Elämä ja ura

Nuorena baseballia pelannut Hachimura pelasi yliopistokoripalloa Gonzagan joukkueessa vuosina 2016–2019. Hänen yliopistoaikansa oli menestyksekäs, ja hänet valittiin vuonna 2019 konferenssinsa parhaaksi pelaajaksi.
Hachimura asettui ehdolle NBA:n vuoden 2019 varaustilaisuuteen, jossa hänet ennustettiin varattavan ensimmäisen kierroksen alkupuoliskolla, jolloin hän olisi ollut historian ensimmäinen japanilainen ensimmäisen kierroksen varaus. Näin myös tapahtui: Washington Wizards varasi hänet yhdeksännellä vuorolla.
Hachimura edusti Japanin nuorisomaajoukkueita. Hän oli vuonna 2014 alle 17-vuotiaiden MM-kilpailujen korikuningas. Hän on pelannut myös Japanin miesten maajoukkueessa.
Hachimuran isä on kotoisin Beninistä.
Aiheesta muualla

Kuvia tai muita tiedostoja aiheesta Rui Hachimura Wikimedia Commonsissa
Profiili FIBA Archive (englanniksi)
Rungon seisake

Rungon seisake (lyh. Run, ratakm 184+778) on lakkautettu seisake Kaarinan Piikkiössä rantaradalla. Se avattiin 15. syyskuuta 1931 ja lakkautettiin 26. toukokuuta 1979. Rungon kautta kuljetettiin muun muassa Pukkilan kartanon ja Kosken tilan maidot. Seisakkeen vieressä oli Rungon tasoristeys, joka sijaitsi valtatie 1:n vanhimmalla linjauksella. Nykyään tasoristeys on korvattu Rungontien alikulkutiellä.
Richard Bella

Richard Felicié Bella (s. 3. huhtikuuta 1964) on keskiafrikkalainen entinen koripalloilija. Hän kilpaili vuoden 1988 kesäolympialaisissa Soulissa, jossa hän kuului kymmenenneksi sijoittuneeseen Keski-Afrikan tasavallan miesten joukkueeseen. Bella opiskeli St. Francis Xavier -yliopistossa Kanadassa ja pääsi vuonna 2008 sen Sports Hall of Fameen.
Aiheesta muualla

Richard Bella Kansainvälinen olympiakomitea. (englanniksi)
Pistepunahai

| Pistepunahai |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Luomihaikalat Carcharhiniformes
Heimo::  Kissahait Scyliorhinidae
Suku::  Scyliorhinus
Laji::  canicula
Kaksiosainen nimi
 Scyliorhinus canicula  (Linnaeus, 1758) 
 Pistepunahain levinneisyys
Katso myös
   Pistepunahai Wikispeciesissä   Pistepunahai Commonsissa 
Infobox OKNimi-testi OKIUCN-testi OK: 
Pistepunahai (Scyliorhinus canicula) on noin metrin pituinen hai, jonka selkäpuoli on täynnä ruskeita ja keltaisia pisteitä. Selkäevät ovat lähellä pyrstöä ja pyrstön alalohko on pieni. Se on kissahaiden heimon yleisimpiä lajeja.
Levinneisyys

Pistepunahaita tavataan Pohjois-Atlantilla ja Välimerellä. Se viihtyy n. 100 metrin syvyydessä, vaikka havaintoja on myös 400 metrin syvyydessä. Ne oleilevat yleensä rannikon tuntumassa. Pistepunahai on pohjakala joka viihtyy sora- ja hiekkapohjilla.
Ravinto

Pistepunahait syövät kaloja sekä matoja, rapuja ja simpukoita.
Lisääntyminen

Eteläiset populaatiot lisääntyvät vuoden ympäri, mutta pohjoisessa elävät marras-heinäkuussa. Munakotelon päissä on nuudelimaiset rihmat, joilla naaras kiinnittää ne vesikasveihin. Munat kehittyvät 5–11 kuukauden aikana. Poikaset ovat kuoriutuessaan n. 10 sentin pituisia ja sukukypsiä n. puolimetrisinä.
Aiheesta muualla

Scyliorhinus canicula (peilipalvelin) FishBase. Froese, R. & Pauly, D. (toim.). (englanniksi)
Pistepunahain munakotelo
Pikkalanjoki

| Pikkalanjoki> Pickalaån |
| --- | --- |
Alkulähde:  Vikträsk
Laskupaikka:  Pikkalanlahti
Maat:  Suomi
Pikkalanjoki (ruots. Pickalaån) on Siuntiossa, Uudellamaalla sijaitseva joki, joka kuuluu osaksi Siuntionjoen valuma-aluetta. Joki virtaa Vikträsk-järvestä Pikkalanlahteen.
Historia

Ennen Pikkalanjokijoki oli kapea salmi ja nykyinen Vikträskin järvi oli merenlahti. Suomenlahdelta johti yli viisi kilometriä pitkä vesiväylä Pikkalanjokea pitkin kohti Siuntiota. Vesiväylän satamapaikka oli Sjundbyn linnalla.
Historia > Laivaliikenne

Vuonna 1875 Uudenmaan rannikkoliikenne Oy ulotti reittiliikenteen Helsingistä Espoonlahdelle Luomaan. Vuonna 1884 siipipyörillä varustettu höyrylaiva Thyra alkoi liikennöidä Porkkalan ympäri Pikkalan rantaan. Höyrylaiva oli kooltaan 78 jalkaa pitkä ja siellä oli kaksi salonkia, ruokasali ja tupakkahytti. Edestakainen matka Siuntiosta Helsinkiin voitiin tehdä vuorokaudessa.
Vuonna 1890 Pikkalasta oli laivayhteys sekä Helsinkiin että Turkuun. Pikkalan kartanon omistaja ruoppasi laivareitin Broändan sillalle ja rakensi Pikkalan sillan kaksiosaiseksi nostosillaksi, jotta laivat pääsivät kulkemaan sen ohi. Nostosillat olivat tuolloin vielä varsin harvinainen siltatyyppi Suomessa. Höyrylaivat Onni ja Ilma poikkesivat enimmillään jopa kolme kertaa viikossa Broändan laiturissa ja höyrylaiva Porkkalalle Pikkala oli jopa pääteasema.
Matkustajalaivaliikenne loppui reitillä vuonna 1902, sillä juuri valmistuneesta rantaradasta oli tullut merkittävästi nopeampi kulkutapa. Uusi satama rakennettiin Pikkalanjoen alasuulle pääasiassa soraa ja halkoja kuljettavia proomuja ja lotjia varten.
Historia > Hylky

Joessa sijaitsee myös puisen aluksen hylky. 1970-luvulla Broändan sillan tuntumassa havaittiin vedessä mäntyhirsiä ja veneen tai laivan kaaren pala noin sadan metrin alueella. Oletettavasti hylky sijaitsee jossain muualla ja vesi oli tuonut sen osia jokea pitkin alas Broändan sillalle.
Historia > Pato

Joen alajuoksulla on Nokian rakentama Pikkalan pato. Meriveden ollessa alhaalla ja joen virtaaman ollessa vähäinen, padon yläpuolinen vedenkorkeus voi laskea huomattavan alas. Meriveden noustessa, joki ja järvi jäävät alemmaksi ja pato on silloin kiinni. Padolla säädellään meriveden ja makean veden sekoittumista.
Reset (Profane Omenin albumi)

| Reset Profane Omen |
| --- | --- | --- |

Studioalbumin tiedot
 Julkaistu: 14. maaliskuuta 2014
 Tyylilaji: groove metal
 Kesto: 34.09
 Levy-yhtiö: Spinefarm Records
Listasijoitukset
  14.
Profane Omenin muut julkaisut
| Destroy! 2011 | Reset 2014 | Ooka 2018 |
Reset on suomalaisen Profane Omenin neljäs studioalbumi, joka julkaistiin 14. maaliskuuta 2014.
Kappaleet

The Instigator – 3.41
Mind the Trap – 3.07
Trails – 4.15
Intruder – 5.31
Percules – 3.58
Incognito – 4.03
The Ego – 2.15
The Garden – 2.59
Sonic Wings – 4.20
Kokoonpano

Jules Näveri – laulu
Williami Kurki – kitara
Antti Kokkonen – kitara, taustalaulu
Antti Seroff – bassokitara
Samuli Mikkonen – rummut
Arvostelut

Imperiumi.net:
Kaaoszine:
Aiheesta muualla

Reset (Profane Omenin albumi) Discogsissa. (englanniksi)
Albumi Reset (Profane Omenin albumi) Encyclopaedia Metallum -sivustolla (englanniksi)
Richard Beymer

Beymer vuonna 1961
George Richard Beymer (s. 20. helmikuuta 1938) on yhdysvaltalainen näyttelijä. Hänet tunnetaan muiden muassa elokuvista Anne Frankin päiväkirja (1959) ja West Side Story (1961) sekä televisiosarjasta Twin Peaks (1990–1991, 2017).
Beymer sai vuonna 1962 parhaan miestulokkaan Golden Globe -palkinnon yhdessä Bobby Darinin ja Warren Beattyn kanssa.
Aiheesta muualla

Kuvia tai muita tiedostoja aiheesta Richard Beymer Wikimedia Commonsissa
Richard Beymer Internet Movie Databasessa. (englanniksi)
Richard Beymer Elonetissä.
Resident

| Resident> The Resident |
| --- | --- |

Tyyli:  sairaaladraama
Kestoaika:  43 min
Luoja(t):   Amy Holden Jones  Hayley Schore  Roshan Sethi 
Pääosissa:  Matt Czuchry  Emily VanCamp  Manish Dayal  Shaunette Renée Wilson  Bruce Greenwood  
Alkuperämaa:   Yhdysvallat
Alkuperäiskieli:  englanti
Verkko:   Fox  Nelonen, Liv, Hero
Esitetty:  21. tammikuuta 2018  – jatkuu edelleen
Tuotantokausia:  6
Jaksoja:  107
Ikäraja:  K-12
Tuotanto
Tuottaja(t):   Amy Holden Jones  Antoine Fuqua  Phillip Noyce  Oly Obst  David Boorstein  Todd Harthan 
Ohjaaja(t):  Amy Holden Jones
Käsikirjoittaja(t):  Amy Holden Jones
Tuotantoyhtiö(t):   Fuqua Films  3 Arts Entertainment  Up Island Films  20th Century Fox Television 
Aiheesta muualla
Virallinen sivusto
IMDb 
Resident on yhdysvaltalainen Amy Holden Jonesin, Hayley Schoren ja Roshan Sethin luoma sairaaladraamasarja. Sarjan esittäminen alkoi Yhdysvalloissa Fox televisiokanavalla 21. tammikuuta 2018. Suomessa sarjan esittäminen alkoi 2. helmikuuta 2018 Nelonen Median Ruutu-suoratoistopalvelussa ja sarjan ensimmäinen jakso esitettiin myös ilmaiseksi televisiokanava Nelosella.
Sarjasta on tähän mennessä tehty kuusi tuotantokautta. Kaikki kaudet ovat Suomessa katsottavissa Disney+ -suoratoistopalvelussa.
Päähenkilöt

Conrad Hawkins, erikoislääkäri
Nicolette "Nic" Nevin, kliininen sairaanhoitaja. (Poistui sarjasta 5.kaudella)
Devon Pravesh, ensiapuosaston lääkäri
Mina Okafor, poikkeuksellisen lahjakas nuori harjoitteleva kirurgi. (Poistui sarjasta 4.kaudella)
Randolph Bell, sairaalan keulakuva, eläkeikää lähestyvä huippukirurgi.
Näyttelijät

| 0 | 1 | 2 |
| --- | --- | --- |
|  Matt Czuchry  | … |  Conrad Hawkins   |
|  Emily VanCamp   | … |  Nicolette ”Nic” Nevin   |
|  Manish Dayal  | … |  Devon Pravesh   |
|  Shaunette Renée Wilson  | … |  Mina Okafor   |
|  Bruce Greenwood  | … |  Randolph Bell   |
|  Moran Atias  | … |  Renata Morali   |
|  Merrin Dungey  | … |  Claire Thorpe   |
|  Melina Kanakaredes  | … |  Lane Hunter   |
|  Elizabeth Faith Ludlow  | … |  Cara Ramirez   |
|  Violett Beane  | … |  Lily Kendall   |
Aiheesta muualla

Resident FOX sivustolla (englanniksi)
Resident Internet Movie Databasessa (englanniksi)
Resident TV Guiden sivustolla (englanniksi)
S-tähti

W Aquilae on S-tähti ja Mira-muuttuja. Tässä Hubblen kuvassa näkyy myös sen pienempi kumppani.
S-tähti on viileä jättiläistähti, jonka kaasukehässä on suunnilleen yhtä paljon hiiltä ja happea. Yhdysvaltalainen tähtitieteilijä Paul W. Merrill määritteli S-tähdet vuonna 1922. Zirkoniummonoksidin spektriviivat ovat S-tähtien luonteenomainen piirre.
S-tyypin tähdet ovat hiilitähtien (enemmän hiiltä kuin happea) ja normaalien tähtien (enemmän happea kuin hiiltä) välimuoto. Ne jaetaan kahteen ryhmään: sisäsyntyisiin (engl. intrinsic) ja ulkoisiin (engl. extrinsic) S-tähtiin. Sisäsyntyisissä S-tähdissä konvektio nostaa fuusion ja hitaan neutronisieppauksen tuottamia alkuaineita tähden pintakerroksiin, kun taas ulkoisissa S-tähdissä ne ovat seurausta aineen kulkeutumisesta kaksoistähden toisena osapuolena olevasta valkoisesta kääpiöstä, joka on asymptoottihaarassa olleen tähden jäänne.
Sisäsyntyiset S-tähdet kuuluvat asymptoottihaaran kirkkaimpaan osaan. Ne viettävät alle miljoona vuotta tässä vaiheessa. Monet niistä ovat muuttuvia tähtiä joilla on pitkä jakso. Ulkoiset S-tähdet ovat vähemmän valovoimaisia ja pitempi-ikäisiä, ja ne ovat usein pienemmän amplitudin puolisäännöllisiä tai epäsäännöllisiä muuttujia. S-tähdet ovat suhteellisen harvinaisia; sisäsyntyiset S-tähdet muodostavat alle 10 % yhtä valovoimaisista asymptoottihaaran tähdistä, ja ulkoiset S-tähdet ovat vielä harvinaisempia.
Resident Evil: Afterlife

| Resident Evil: Afterlife |
| --- | --- |

Ohjaaja:  Paul W. S. Anderson
Käsikirjoittaja:  Paul W. S. Anderson
Tuottaja:   Paul W. S. Anderson  Jeremy Bolt  Don Carmody  Bernd Eichinger  Samuel Hadid  Robert Kulzer 
Säveltäjä:  tomandandy
Kuvaaja:  Glen MacPherson
Leikkaaja:  Niven Howie
Pääosat:   Milla Jovovich  Ali Larter  Wentworth Miller  Shawn Roberts 
Valmistustiedot
Valmistusmaa:   Kanada  Saksa 
Tuotantoyhtiö:  Constantin Film
Levittäjä:  Screen Gems InterCom Netflix
Ensi-ilta:   2010-9-1010. syyskuuta 2010 (Yhdysvallat)  2010-9-1717. syyskuuta 2010 (Suomi)  
Kesto:  97 minuuttia
Alkuperäiskieli:  englanti
Budjetti:  60 000 000 dollaria
Tuotto:  296 221 663 dollaria
Edeltäjä:  Resident Evil: Tuho
Seuraaja:  Resident Evil: Retribution
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Resident Evil: Afterlife on vuonna 2010 ensi-iltansa saanut 3D:nä kuvattu kauhu- ja toimintaelokuva. Se on Resident Evil -elokuvasarjan neljäs osa. Elokuvan on käsikirjoittanut ja ohjannut Paul W. S. Anderson.
Juoni

Vuoden kuluttua Resident Evil: Tuhon tapahtumista Alice (Milla Jovovich) klooneineen hyökkää Umbrella-yhtiön tokiolaiseen tukikohtaan. Albert Wesker (Shawn Roberts) poistaa antiviruksella Alicen aiemmistakin elokuvista tutut voimat. Wesker räjäyttää tukikohdan ja paetessaan lentokoneella hän joutuu koneeseen piiloutuneen Alicen kanssa kamppailuun, minkä aikana lentokone tekee pakkolaskun. Onnettomuudesta selvinnyt Alice matkustaa Alaskan Arcadiaan etsimään sinne suunniteltua turvapaikkaa. Hän kuitenkin löytää vain selviytyneiden helikopterin sekä mielenhallintalaitteella orjuutetun ja muistinsa menettäneen Claire Redfieldin (Ali Larter).
Clairen palattua tajuihinsa kaksikko matkustaa pienlentokoneella Los Angelesiin, jossa he laskeutuvat vankilan katolle. Vankilaa tukikohtavana käyttävät Bennett (Kim Coates), Luther West (Boris Kodjoe), Angel Ortiz (Sergio Peris-Mancheta), Wendell (Fulvio Cecere), Crystal Waters (Kacey Barnfield) ja Kim Young (Norman Yeung) kertovat Arcadian olevankin länsirannikolla seilaava rahtialus, jonka lähettämä hätäkutsu kertoo sen olevan turvapaikka. Alice päättää edetä laivaan, ja vapauttaa vankina pidetyn Chrisin (Wentworth Miller), joka paljastuu Clairen veljeksi. Zombit ja teloituskirvestä aseenaan käyttävä ”Executioner” tappavat kaikki, lukuun ottamatta Alicea ja Redfieldejä, jotka onnistuvat pakenemaan.
Arcadialla Alice, Claire ja Chris saavat tietää laivan olevan houkutin ja ansa selviytyneille. Tuhansien koehenkilöinä käytettävien ihmisten joukosta he löytävät K-Martin (Spencer Locke) ja kohtaavat pakkolaskussa kuolleeksi luullun Weskerin. Yhteenoton jälkeen Wesker pakenee ja aikoo räjäyttää laivan, mutta hänen tietämättään Alice on asettanut Weskerin lentokoneeseen pommin, joka räjäyttää koneen ja tappaa Weskerin. Vankilassa kuolleeksi luultu Luther paljastuu eloonjääneeksi. Pian selviytyneet huomaavat Arcadian joutuneen Umbrellan helikopterilaivueen hyökkäyksen kohteeksi, ja lopputeksteihin sijoitetussa lyhyessä kohtauksessa laivueen komentajaksi paljastuu Jill Valentine (Sienna Guillory).
Rooleissa

| 0 | 1 | 2 |
| --- | --- | --- |
|  Milla Jovovich  | … |  Alice   |
|  Ali Larter  | … |  Claire Redfield   |
|  Wentworth Miller  | … |  Chris Redfield   |
|  Shawn Roberts  | … |  Albert Wesker   |
|  Spencer Locke   | … |  K-Mart   |
|  Kim Coates  | … |  Bennett   |
|  Boris Kodjoe  | … |  Luther West   |
|  Sergio Peris-Mencheta  | … |  Angel Ortiz   |
|  Kacey Barnfield  | … |  Crystal Waters   |
|  Norman Yeung  | … |  Kim Young   |
|  Fulvio Cecere  | … |  Wendell    |
|  Sienna Guillory  | … |  Jill Valentine   |
Vastaanotto

Elokuva–arvioita keräävien sivujen Rotten Tomatoesin ja Metacriticim molempien keräämistä arvosteluista suurin osa oli elokuvan vastaisia. Elokuva tuotti maailmanlaajuisesti 296 221 663 Yhdysvaltain dollaria ja ensimmäisellä esitysviikollaan 26 650 264. Rahallisesti elokuva tuotti enemmän kuin Resident Evil -elokuvasarjan aiemmat elokuvat. Elokuvasta tuli myös kaikkien aikojen menestynein Kanadassa tuotettu kokopitkä elokuva.